**נימוקי התביעה**

1. **רקע ותיאור עובדתי**
2. ראשית, תאר בקצרה את עצמך - היכן אתה מתגורר, לצורך מה אתה נוסע בתחבורה ציבורית, מהי תדירות השימוש וכדומה.
3. הסבר את עובדות האירוע בצורה מדויקת ומפורטת, יש לציין: תאריך האירוע, השעה, קו האוטובוס לו חיכית, תיאור אירוע אי העצירה, השלכות אי העצירה (למשל, כמה זמן איחור נגרם, איחור לעבודה, איחור לאסוף מהגן וכיוצא בזה). בנוסף, אם ידוע שהאוטובוס לא היה מלא, יש לציין זאת. במידה וניתן, נא לצרף סרטון המעיד על אי העצירה (ניתן לציין שיש בידך סרטון והוא יוצג בבית המשפט).
4. האם התלוננת לחברה או למשרד התחבורה לפני הגשת התביעה, ציין זאת וצרף לתביעה העתק של המכתב אותו שלחת. אם התקבלה תשובה בכתב יש לצרף גם אותה, ואם הינה בעל פה אז יש לתאר אותה בקצרה והסבר מדוע תשובה זו אינה מספקת. אם פנית בשיחה טלפונית, תאר את מועד הפנייה והתשובה אותה קיבלת עם הסבר למה לא סיפקה אותך.

**-להנחיות נוספות נא עיין בפורמט "הנחיות להגשת תביעה קטנה" המצורף.**

1. **הטענה המשפטית- הפרת חובה חקוקה**
2. חובת האיסוף של נוסעים בתחנות האוטובוס מוסדרות בתקנות 385א׳, 428(ג), 434(א) לתקנות התעבורה, תשכ״א -1961. נקבע כי על בעל רישיון לעצור בכול תחנה בקו שהוא מפעיל ולאסוף כל אדם שממתין לאוטובוס, אלא אם הקו מלא או שנשמר מקום באופן סביר לנוסעים בתחנות הבאות של הקו. בנוסףֿ, תקנה 399(א) קובעת כי על בעל הרישיון להפעיל את השירות באופן תקין, סדיר ורצוף.
3. בתי המשפט קבעו כי הפרה של תקנות התעבורה, התשכ"א-1961, מהווה הפרת חובה חקוקה כמשמעה בפקודת הנזיקין. ראה ע"א 335/80 **מוני בריגה נ' מוחמד בן מחמוד מוסטפה**, לו(3) 032.
4. על כן, אי עצירה בתחנת האוטובוס בהתאם לתקנות התעבורה, מהווה עוולה של הפרת חובה חקוקה. ראה לעניין זה ת"ק (תביעות קטנות ת"א) 47049-02-17 **נאור בוסקילה נ' אגד תחבורה ציבורית בע"מ** (נבו 30.07.2017). כתוצאה מכך, נגרמו לי נזקים שונים.
5. **נזקי התובע/ת**
6. \_\_\_\_\_\_\_\_\_\_\_\_\_ בחלק זה יש לתאר את הנזק שנגרם.

מה למלא בחלק זה – נזק כספי – למשל, אם נאלצת לקחת מונית במקום האוטובוס, איחרת לעבודה והפסד השעות נוכה ממשכורתך וכיוצא בזה. במקרים אלה יש להציג ראיות לנזק שנגרם כגון – קבלה על תשלום למונית, תלוש משכורת המצביע על ניכוי משכרך כתוצאה מהאיחור.

נזק לא ממוני - ניתן לתבוע גם על נזק לא כספי. למשל, עוגמת נפש שנגרמה כתוצאה מהמתנה לאוטובוס שלא עצר. ככל שעוגמת הנפש גדולה יותר, ניתן לתבוע סכום גבוה יותר. למשל, אם כתוצאה מאי העצירה המתנת לקו אחר זמן ניכר בתנאי מזג אוויר קשים; המתנה בשלב מתקדם של הריון או עם ילדים קטנים, איחור לאירוע חשוב וכיוצא בזה. כאמור, יש לציין היבטים אלה בחלק העובדתי ואם הם רלבנטיים לשוב ולהתייחס להם בכימות הנזק הנדרש. כדאי להראות לבית המשפט כיצד חושב הנזק.

חשוב לדעת, כי על התובע מוטלת חובה גם להקטין את הנזק. על כן חשוב לומר מה הצעדים שננקטו כדי להקטין את הנזק. למשל, האם נלקח קו אוטובוס חלופי (ומה המשמעות של לקיחת קו זה. למשל, האם הוא האריך את הדרך או סירבל אותה (למשל, צורך להישען על מספר קווים במקום על קו ישיר אחד).

הערה – בתביעות קטנות ניתן לתבוע עד סכום מוגבל שמתעדכן מפעם לפעם. ניתן למצוא את הסכום המעודכן באתר משרד המשפטים - <https://www.gov.il/he/pages/fees_3>. כמו כן, חשוב מאד לתבוע בסכום הגיוני ולא מופרז ולהסביר כיצד הגעתם לסכום הנדרש.

1. **סעד מבוקש**
2. בגין נזקיי אני תובע כי ישולם לי פיצוי בסך של\_\_\_\_ ₪ בגין הנזקים שנגרמו לי בפועל, וכן \_\_\_\_\_ ₪ בגין עוגמת הנפש והמטרד שנגרמו לי, הוצאות המשפט ומע"מ וכן ריבית חוקית והפרשי הצמדה על הוצאות המשפט מיום הייווצר העילה ועד למועד התשלום בפועל.
3. **הצהרה**
4. אני, (שם מלא) החתומ/ה מטה, מכריז/ה בזאת כי בשנה האחרונה לא הגשתי מעל חמש תביעות לבית משפט זה.
5. מן הדין והצדק לקבל את התביעה.

|  |  |
| --- | --- |
|  | **(שם מלא)** |